અમદાવાદ: ઉરીના આતંકવાદી હુમલામાં ૧૮ સૈનિકો શહીદ થયા બાદ ભારત અને પાકિસ્તાનના રાજકીય સંબંધોમાં તંગદિલીભર્યું વાતાવરણ જોવા મળી રહ્યું છે. આ માહોલના પગલે રાજ્યના નિકાસકારો પણ ચિંતામાં મુકાયા છે. રાજ્યમાંથી યાર્ન સહિત કેમિકલ તથા દવાઓની નિકાસ થાય છે. આ નિકાસકારો ચિંતામાં મુકાઇ ગયા છે. તેઓના કહેવા પ્રમાણે ભારત અને પાકિસ્તાન વચ્ચે જો કાંકરીચાળો થાય કે છમકલા જેવી સ્થિતિ ઊભી થાય તો તેઓના નિકાસ કારોબારને મોટો આર્થિક ફટકો પડી શકે છે.